01.03.2022.

**Informācija visiem 2022. gada ZPD valsts konferences dalībniekiem**

Lai piedalītos Latvijas skolēnu 46. zinātniskās pētniecības darbu valsts konferencē, ikvienam uz to izvirzītajam skolēnam līdz 2022. gada 22. martam iPoster vietnē jāaugšupielādē savs digitālais plakāts. Plakāts savas zinātņu nozares komisijai dalībniekiem virtuālajā ZPD platformā būs jāprezentē 2022. gada 25. martā.

Digitālais plakāts jāveido PDF formātā. Ierakstot savu lietotājvārdu un paroli, dalībniekiem būs pieejama iPoster vietne, kurā varēs atrast instrukciju ar nosacījumiem un ieteikumiem, kā izveidot plakātu. Tehniskā instrukcija tiks publicēta 8.martā <https://edu.lu.lv/> sadaļā “Aktuālā informācija”.

Katrai prezentācijai Zinātniskās pētniecības darbu valsts konferencē būs atvēlētas 10 minūtes - 4 minūtes digitālā iPoster plakāta prezentācijai, 6 minūtes skolēna vai skolēnu diskusijai ar komisiju. Sīkāku informāciju par pievienošanos digitālo plakātu prezentēšanai tiešsaistē skolēni savā e-pastā saņems pirms valsts konferences.

Zinātniskās pētniecības darbu konferences tiek īstenotas ESF projekta “Nacionāla un starptautiska mēroga pasākumu īstenošana izglītojamo talantu attīstībai” ietvaros, projekta numurs 8.3.2.1/16/I/002.

[Informācija par Latvijas skolēnu 46. zinātniskās pētniecības darbu konferences 3. posma norisi un darbu vērtēšanas kārtību.](https://www.viaa.gov.lv/sites/viaa/files/media_file/informacija-par-latvijas-skolenu-46.-zinatniskas-petniecibas-darbu-konferences-3.-posma-norisi-un-darbu-vertesanas-kartibu.pdf)

[Latvijas skolēnu 46. zinātniskās pētniecības darbu konferences nolikums.](https://www.viaa.gov.lv/sites/viaa/files/media_file/46_zpd_konf_nolikums_19012022_0.pdf)

Papildu informācija:  
Maija Butlere Bērziņa  
Koordinatore zinātniski pētnieciskās darbības jomā

